Državni zavod za intelektualno vlasništvo

**Sudjelovanje zainteresirane javnosti u izradi financijskog plana Državnog zavoda za intelektualno vlasništvo za razdoblje 2026.-2028. godine**

U cilju podupiranja načela transparentnosti u procesu izrade Državnog proračuna za razdoblje od 2026. do 2028. godine, radi stvaranja preduvjeta za učinkovitije i inovativnije pružanje javnih usluga, Državni zavod za intelektualno vlasništvo omogućuje zainteresiranoj javnosti davanje komentara na usvojeni financijski plan za razdoblje od 2025. do 2027. godine i prijedloge za proračunsko razdoblje od 2026. do 2028. godine.

Komentari i prijedlozi mogu se dostaviti na email: financije@dziv.hr koristeći *Obrazac za sudjelovanje u izradi financijskog plana proračunskog korisnika*, najkasnije **do 10. rujna 2025. godine.**

Pozivamo građane i zainteresiranu javnost da se aktivno uključe u kreiranje proračuna svojim komentarima i prijedlozima na već usvojeni financijski plan za razdoblje od 2025. do 2027. godine, a Državni zavod za intelektualno vlasništvo će razmotriti zaprimljene prijedloge i komentare pri izradi prijedloga svojih financijskih planova za sljedeće trogodišnje razdoblje (2026. - 2028.).

*Obrazac za sudjelovanje u izradi financijskog plana proračunskog korisnika*